Sag C-322/14

Jaouad El Majdoub

mod

CarsOnTheWeb.Deutschland GmbH

(anmodning om præjudiciel afgørelse indgivet af Landgericht Krefeld)

»Retligt samarbejde på det civilretlige område — retternes kompetence og fuldbyrdelse af retsafgørelser på det civil- og handelsretlige område — forordning (EF) nr. 44/2001 — artikel 23 — aftale om værneting — formkrav — elektronisk meddelelse, som varigt dokumenterer aftalen — begreb — almindelige salgsbetingelser, der kan læses og udskrives via et link, som gør det muligt at vise dem i et nyt vindue — teknik, hvorved accepten foretages ved et klik«

Sammendrag – Domstolens dom (Tredje Afdeling) af 21. maj 2015

Retligt samarbejde på det civilretlige område — retternes kompetence og fuldbyrdelse af retsafgørelser på det civil- og handelsretlige område — forordning nr. 44/2001 — aftaler om kompetence — værnetingsaftale — elektronisk meddelelse, som varigt dokumenterer en sådan aftale — begreb — de almindelige betingelser anført i en salgsaftale og indeholdende en aftale accepteres ved et klik — omfattet — betingelse — mulighed for at udskrive og gemme de nævnte betingelser inden aftaleindgåelsen

(Rådets forordning nr. 44/2001, art. 23, stk. 2)

Artikel 23, stk. 2, i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at den teknik, hvorved de almindelige betingelser, der er anført i en elektronisk indgået salgsaftale mellem erhvervsdrivende, og som indeholder en værnetingsaftale, accepteres ved et klik, i denne bestemmelses forstand udgør en elektronisk meddelelse, der varigt dokumenterer værnetingsaftalen, når denne teknik gør det muligt at udskrive og gemme teksten i disse betingelser inden aftaleindgåelsen.

I denne henseende fremgår det af en ordlydsfortolkning af artikel 23, stk. 2, at bestemmelsen opstiller et krav om, at der skal gives mulighed for varigt at dokumentere værnetingsaftalen, uafhængigt af spørgsmålet om, hvorvidt teksten til de almindelige betingelser faktisk er blevet varigt dokumenteret af køberen, efter eller før den pågældende satte kryds ved det felt, der angav, at vedkommende havde accepteret de nævnte betingelser. Den omstændighed, at den webside, som indeholder disse betingelser, ikke åbnes automatisk ved registreringen på webstedet og ved hver købstransaktion, kan derfor ikke rejse tvivl om gyldigheden af værnetingsaftalen.

(jf. præmis 33, 39 og 40 samt domskonkl.)

Sag C-322/14

Jaouad El Majdoub

mod

CarsOnTheWeb.Deutschland GmbH

(anmodning om præjudiciel afgørelse indgivet af Landgericht Krefeld)

»Retligt samarbejde på det civilretlige område — retternes kompetence og fuldbyrdelse af retsafgørelser på det civil- og handelsretlige område — forordning (EF) nr. 44/2001 — artikel 23 — aftale om værneting — formkrav — elektronisk meddelelse, som varigt dokumenterer aftalen — begreb — almindelige salgsbetingelser, der kan læses og udskrives via et link, som gør det muligt at vise dem i et nyt vindue — teknik, hvorved accepten foretages ved et klik«

Sammendrag – Domstolens dom (Tredje Afdeling) af 21. maj 2015

Retligt samarbejde på det civilretlige område – retternes kompetence og fuldbyrdelse af retsafgørelser på det civil- og handelsretlige område – forordning nr. 44/2001 – aftaler om kompetence – værnetingsaftale – elektronisk meddelelse, som varigt dokumenterer en sådan aftale – begreb – de almindelige betingelser anført i en salgsaftale og indeholdende en aftale accepteres ved et klik – omfattet – betingelse – mulighed for at udskrive og gemme de nævnte betingelser inden aftaleindgåelsen

(Rådets forordning nr. 44/2001, art. 23, stk. 2)

Artikel 23, stk. 2, i forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at den teknik, hvorved de almindelige betingelser, der er anført i en elektronisk indgået salgsaftale mellem erhvervsdrivende, og som indeholder en værnetingsaftale, accepteres ved et klik, i denne bestemmelses forstand udgør en elektronisk meddelelse, der varigt dokumenterer værnetingsaftalen, når denne teknik gør det muligt at udskrive og gemme teksten i disse betingelser inden aftaleindgåelsen.

I denne henseende fremgår det af en ordlydsfortolkning af artikel 23, stk. 2, at bestemmelsen opstiller et krav om, at der skal gives mulighed for varigt at dokumentere værnetingsaftalen, uafhængigt af spørgsmålet om, hvorvidt teksten til de almindelige betingelser faktisk er blevet varigt dokumenteret af køberen, efter eller før den pågældende satte kryds ved det felt, der angav, at vedkommende havde accepteret de nævnte betingelser. Den omstændighed, at den webside, som indeholder disse betingelser, ikke åbnes automatisk ved registreringen på webstedet og ved hver købstransaktion, kan derfor ikke rejse tvivl om gyldigheden af værnetingsaftalen.

(jf. præmis 33, 39 og 40 samt domskonkl.)